
Narva Kutseõppekeskus on riiklik õppeasutus, mille tegevus on suunatud elanikkonna heaolu ja hariduse tõstmisele ning pakutavad haridusteenused on valdavas enamuses suunatud Narva elanikele. 

Narva Kutseõppekeskus on Narva linna ürituste aktiivne korraldaja ja osavõtja. 

Koostöös Narva linnavalitsuse ja Narva Muuseumiga korraldab Narva Kutseõppekeskus traditsioonilisi laatu nii kevadel, suvel kui ka talvel. Tänaseks on 14 aastat korraldatud laadad  oodatud suursündmused, mis toovad igal aastal Narva kokku ligi 200 kaupmeest ning 5000 külalist lähemalt ja kaugemalt. Tavapäraselt  on laatadel kontsert ja meelelahutusprogramm ning külastajate meelt lahutavad päeva jooksul erinevad kollektiivid Narvast, Ida-Virumaalt, Tallinnast ja Narva Kutseõppekeskusest. Laadapäevadel toimuvad võistlused nii lastele kui ka täiskasvanutele. Päeva jooksul loositakse välja kooli partnerite poolt väljapandud kingitusi ja suveniire. Sissepääs laadale on külastajatele tasuta.

Alates 2000.a. koostöös Eesti Autospordi Liiduga ning Narva Linnavalitsuse toetusel korraldab Narva Kutseõppekeskus  traditsioonilist Narva Rallisprinti, mis on Eesti rallisprindi meistrivõistluste etapp. Narva Rallisprint on olnud Eesti autospordis kindel kevadine võistlus, mida sõitjad ootavad alati suure huviga. Selle taga on hea korraldus, atraktiivne rada ja rikkalik auhinnalaud. Võistlustel osalevad alati Narva Kutseõppekeskuse  autoerialade õpilased, kellel on võimalus panna proovile oma oskused ja võimed. 

Kahjuks jäi 2014.a. Narva Rallisprint ära linnatänavate remonttööde tõttu, aga tuleval aastal, kui Narva linnatänavad on korras, saame taas korraldada üritust, mis kutsub meie linna autospordihuvilised üle Eesti.

Narva Kutseõppekeskus on linna ettevõtlusnädalate aktiivne koostööpartner. Kooli õpetajad ja spetsialistid korraldavad ja viivad huvilistele läbi erinevaid koolitusi, meistriklasse, ekskursioone kooli õppetöökodades ja laborites. Narva Kutseõppekeskuse osaleb Narva Ettevõtlusnädala korraldamisel algusest, alates 2006.aastast.
Narva Kutseõppekeskus korraldab igal aastal avatud uste päevi, kus linnakoolide õpilastel on hea võimalus koolivaheajal  tutvuda tasuta õppimisvõimalustega Narva linnas. Kolmanda õppeveerandi lõpus, mis on oluline periood õpilastele erialavalikus ja edasiste õppimisotsuste langetamiseks, külastab kutsekooli meeskond kokkuleppel linnavalitsusega koole  ja tutvustab põhikooli ja gümnaasiumi lõpetajatele õpetatavaid erialasid.

Narva Kutseõppekeskuse õpilased ja kutseõpetajad juba 6 aastat maikuus on viinud läbi ka meistriklasse lasteaedades, kus lapsed õpivad juba ameteid. Lastele tutvustatakse näiteks IT-spetsialisti, kondiitri, elektriku, ehitaja, mehhatrooniku ja koka eriala. Üheskoos küpsetatakse emadepäevaks küpsiseid ja tehakse pidulikke võileibu, õpitakse käterätikuid disainima ja nendest loomade kujusid voltima, valmistatakse ka martsipani figuure, nikerdatakse villaniitidega ning õpitakse tundma auto põhiosi.

Narva Kutseõppekeskuses on õppimine õppuritele tasuta. Lisaks on kõigil soovijail võimalik oma teadmisi täiendada või omandada uued oskused erinevatel täienduskursustel ja -seminaridel. 

